यूपी में एक ही परिवार के चार लोगों की गला रेतकर हत्या  
छत्रपतिशाहूजी महाराजनगर जिले के अमेठी कोतवाली के पास एक मकान में अज्ञात हमलावरों ने एक ही परिवार के चार लोगों की निर्मम हत्या कर दी।
छत्रपतिशाहूजी महाराजनगर जिले के अमेठी कोतवाली से 100 मीटर की दूरी पर स्थित एक मकान में बुधवार रात अज्ञात हमलावरों ने घुसकर एक ही परिवार के चार लोगों की निर्मम हत्या कर दी।  अतिरिक्त पुलिस अधीक्षक प्रेम चंद्र ने बताया कि उक्त अज्ञात हमलावरों ने पति-पत्नी और उनके दो बच्चों की गला रेतकर निर्मम हत्या कर दी। मृतकों में 40 वर्षीय नरेंद्र गुप्ता, 35 वर्षीय मंजू, 12 वर्षीय बेटा प्राणू और 14 वर्षीय बेटी ईशा शामिल है।  पुलिस ने बताया कि हत्या के कारणों का फिलहाल नहीं पता चल सका है और पुलिस पूरे मामले की छानबीन कर रही है।